Enne Taevast ja Maad oli looduse algolemus.   See oli selge ja mõõtmatu.  See oli iseseisev ja ühtne.  See oli ühtne ja piiritu.  Seda tuleb pidada kõikide emaks.  Selle nime  mina ei tea, kuid nimetan seda Daoks.  Kui minul tuleks seda määratleda, siis nimetaksin seda piirituks.  Kuna see ei oma piire, siis on see käsitamatu.  Kuna see on käsitamatu, siis see on mõõtmatu ja ligipääsmatu.  Kuigi see on ligipääsmatu, on ta siiski kõikjal.  Nii suursugune on Dao, nii suursugune on Taevas, nii suursugune on Maa, nii suursugune on Kuningas.  Kõikjal on nelja liiki suursugusust ja nende juhatus on üks.  Inimest juhib Maa, Maad juhib Taevas, Taevast  juhib Dao ja Dao juhib end ise.